例如，版本管理系統經常會用到密碼雜湊函數來做信息索引。系統入面嘅每一個用戶、每一個文件、每一次修改、文件喺唔同時間嘅每一個版本，都會有自己嘅數碼指模。任何人只要攞一個數碼指模畀個系統，唔需要任何其它信息，個系統衹要查表，就可以馬上知道佢係講緊一個用戶，一個文件定係其它。將密碼雜湊函數用來做索引重可以用來保證系統入面嘅內容無辦法偽造。比如想偽造某一個文件嘅修改日期係做唔到，因為產生文件數碼指模嗰陣，密碼雜湊函數嘅輸入經已有齊嗮文作者、修改日期等等信息。